חוק התוכנית לסיוע כלכלי (נגיף הקורונה החדש) (הוראת שעה) (תיקון מס' 7), התשפ"ב-2022
הצעת חוק ממשלתית, הכנסת ה-24
פורסם: ספר החוקים, חוברת 2955, עמ' 726, 2022-02-01T00:00:00+02:00
נקבע כי המוסד לביטוח לאומי ישלם לעצמאים דמי בידוד בעד ימי עבודה שהפסידו בשל בידוד. סכום דמי הבידוד לעצמאי שהתחסן, מנוע מלהתחסן, החל בהתחסנות או מחלים או שהוא משגיח על ילדו שבבידוד הסכום יהיה 570 ₪ ליום בעד לא יותר משלושה ימים. הסכום לעצמאי אחר השוהה בבידוד ישולם יהיה בגובה 75% מכך. עצמאי שאינו "עובד עצמאי" בביטוח הלאומי יקבל מחצית מהסכומים האמורים, ואם הוא גם שכיר בנוסף להיותו עצמאי, הוא יהיה זכאי לדמי בידוד רק כשכיר. עצמאי שכן נחשב "עובד עצמאי" והוא גם שכיר, יהיה זכאי לדמי בידוד גם כשכיר וגם כעצמאי. גם עצמאי ששוהה בבידוד בשל חזרה מנסיעה לחו"ל לצורך עסקו או משלח ידו, יהיה זכאי לתשלום דמי הבידוד. הזכאות לדמי בידוד תחול רטרואקטיבית מיום 1 ביולי 2021, ויתאפשר להגיש בקשות במשך 180 ימים. כהוראת שעה, לתקופה שבין 21 בדצמבר 2021 לסוף ינואר 2022, העצמאים יהיו זכאים לארבעה ימי בידוד במקום שלושה ובנוסף העצמאיים יהיו זכאים לדמי בידוד בעד ימים בהם לא עבדו בשל כך שחלו בקורונה. בתקופת הוראת השעה האמורה גם שכיר יהיה זכאי לדמי בידוד בעד יום אחד נוסף ולא יופחת יום מחלה בעדו.